Rozhodnutie Rady
z 10. marca 1994
o zmenách a doplnkoch k výhradám spoločenstva k niektorým ustanoveniam určitých príloh k Medzinárodnému dohovoru o zjednodušení a zosúladení colných režimov
(94/167/ES)
RADA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva, a najmä na jej článok 113,
so zreteľom na návrh Komisie,
keďže rozhodnutím 75/199/EHS [1] sa spoločenstvo stalo zmluvnou stranou Medzinárodného dohovoru o zjednodušení a zosúladení colných režimov;
keďže uvedeným rozhodnutím a rozhodnutiami 77/415/EHS [2], 78/528/EHS [3], 80/391/EHS [4], 85/204/EHS [5], 86/103/EHS [6], 87/593/EHS [7], 87/594/EHS [8], 88/355/EHS [9] a 88/356/EHS [10] spoločenstvo prijalo 18 príloh k uvedenému dohovoru;
keďže podľa článku 5 ods. 1 uvedeného dohovoru spoločenstvo uviedlo výhrady k niektorým "štandardom a odporúčaným postupom" definovaným v týchto prílohách s cieľom riešiť špecifické požiadavky colnej únie;
keďže podľa článku 5 ods. 2 uvedeného dohovoru je spoločenstvo povinné najmenej raz za tri mesiace preskúmať štandardy a odporúčané postupy, v súvislosti s ktorými uviedlo výhrady; keďže článok 5 ods. 1 dohovoru umožňuje zmluvným stranám uviesť výhrady aj po prijatí prílohy,
ROZHODLA TAKTO:
Článok 1
Výhrady uvedené spoločenstvom v súvislosti s prílohami A.1, A.2, B.1, B.2, B.3, C.1, D.1, D.2, E.1, E.3, E.4, E.5, E.6, E.8, F.1, F.2, F.3 a F.6 k Medzinárodnému dohovoru o zjednodušení a zosúladení colných režimov sa menia a dopĺňajú v dôsledku preskúmania, ktorého výsledok je uvedený v prílohe k tomuto rozhodnutiu.
Článok 2
Predseda Rady určí osobu poverenú informovať generálneho tajomníka Rady pre colnú spoluprácu o výsledku preskúmania uvedeného v článku 1.
V Bruseli 10. marca 1994